****

 **REPUBLIKA HRVATSKA**

 **ZADARSKA ŽUPANIJA**

 **OPĆINA PAŠMAN**

 **Općinski načelnik**

**KLASA: 604-01/25-01/01**

**URBROJ: 2198-17-02/1-24-2**

**Pašman, 18. rujna 2025. godine**

Na temelju članka 3. Odluke o stipendiranju učenika („Službeni glasnik Općine Pašman“, broj 3/19), načelnik Općine Pašman, dana 18. rujna 2025. godine, raspisuje i objavljuje

**N A T J E Č A J**

**za dodjelu stipendija učenicima sa prebivalištem na području**

**Općine Pašman u 2025./2026. godini**

**I.**

Raspisuje se i objavljuje ovaj Natječaj radi **stipendiranja učenika srednjoškolskog obrazovanja – deficitarna zanimanja** s prebivalištem na području Općine Pašman.

Odobrava se dodjela dvadeset (20) stipendija za redovite učenike iz stavka 1. ovoga članka, za razdoblje od početka školske 2025./2026. godine.

Visina stipendije iznosi 100,00 eura mjesečno, te se dodjeljuje za razdoblje od 10 mjeseci tekuće akademske godine.

**II.**

Rok za podnošenje prijava je do 03. listopada 2025. godine.

Uz prijavu se prilažu:

- uvjerenje o prebivalištu kandidata na području Općine Pašman ili preslika osobne iskaznice,

- potpisanu izjavu da nisu korisnici stipendija po drugoj osnovi,

- potvrda škole da su redovni učenici I. II., III. ili IV. razreda srednje škole deficitarnog zanimanja,

- preslika svjedodžbi od 7. i 8. razreda osnovne škole za redovite učenike I. razreda, a za redovite učenike II. i sljedećih godina svjedodžbe prethodnih godinama srednje škole.

- potvrda o nepostojanju dugovanja prema Općini Pašman svih članova kućanstva

- izjava o članovima zajedničkog kućanstva

Obrade prijava pristiglih na natječaj i sastavljanje rang-liste prijava obavlja Upravni odjel za gospodarstvo, društvene djelatnosti i EU fondove, te podnosi načelniku prijedlog za odabir stipendista.

Načelnik donosi odluku o odabiru stipendista u roku od 30 dana od zaključenja natječaja.

**III.**

Kriteriji na temelju kojih će se izvršiti izbor između prijavljenih kandidata su sljedeći:

Rang-lista prijavljenih kandidata se utvrđuje prema visini prosječne ocjene i to od najviše prema nižoj. U slučaju dva ili više kandidata s istim prosjekom ocjena (na dvije decimale), prednost na rang-listi ima pristupnik više godine obrazovanja / slabijeg materijalnog statusa.

Općina Pašman dodjeljuje stipendije temeljem školskog uspjeha, a prijava se podnosi na obrascima predviđenim za tu svrhu.

**IV.**

Pravo na stipendiju mogu ostvariti kandidati koji imaju prebivalište na području Općine Pašman, a redovni su učenici I., II., III. I IV. razreda srednje škole u kojoj postoje deficitarna zanimanja donesena od strane HZZ-a za 2025. godinu, te nisu stariji od 20 godina i nisu korisnici stipendija po drugoj osnovi.

**V.**

Rok za dostavu prijave na natječaj je 15 dana od dana objave obavijesti o natječaju na službenim stranicama Općine Pašman.

**VI.**

Prijave s nepotpunom dokumentacijom i nepravodobne prijave neće se uzeti u razmatranje.

Prijave za stipendiju podnose se osobno ili poštom preporučeno na adresu: Općina Pašman, Obala tamarisa 6, 23262 Pašman.

 **Općinski načelnik**

 **Krešimir Ćosić, mag.oec.**